Public procurement notice: Contract Award Notice
Published: 2021-09-10
Buyer: Danmarks Nationalbank
Country: DK
Contract type: Services
Procedure: Competitive procedure with negotiation
CPV classification: 71000000 | 71200000 | 71210000 | 71220000 | 71300000
Estimated value: 130862916 DKK
Award criteria: The most economic tender

Technical requirements: Udbud af aftale om totalrådgivning i forbindelse med restaurering og renovering af Nationalbankens hovedsæde Havnegade 5, 1093 København K
Nationalbanken har fundet en totalrådgiver, der skal levere den tekniske totalrådgivning ifm. en omfattende restaurering og renovering af Nationalbankens hovedsæde. Bygningen blev i 2009 fredet på grund af dens arkitektoniske og kulturhistoriske værdier, og er en del af den kulturhistoriske arv, der skal fremtidssikres. Opgaverne relateret til de ca. 48.000 m2 fredet bygning er mange og meget forskelligartede, og skal primært leveres fra kontraktens forventede opstart medio 2021 til indflytning i 2028, jf. afsnit VI.3. Overordnet set forventes projektet opdelt i tre delprojekter, som er beskrevet i afsnit II.2.4 og i udbudsmaterialets opgavebeskrivelser. Nationalbanken forventer, at projektet løses i et reelt samarbejde, hvor alle aktører i fællesskab bidrager til projektets samlede bedste ved en åben og proaktiv dialog og tilgang til løsningen. Derfor vil opstartsfasen efter udbuddet også indebære, at samarbejdets principper og ånd foldes ud og knyttes op på en incitamentsmodel.
På Havnegade 5 i København ligger Danmarks Nationalbanks ikoniske hovedsæde. Det skal over en længere årrække gennemgå en større og nødvendig restaurering og renovering, hvor der derfor bliver behov for et løbende samarbejde med en række forskellige rådgivere, entreprenører og leverandører.
Den ikoniske bygning er tegnet af arkitekten Arne Jacobsen og opført i årene 1965-1978. I 2009 blev bygningen fredet af Slots- og Kulturstyrelsen på grund af dens arkitektoniske og kulturhistoriske værdier. Bygningen er dermed en del af den danske kulturhistoriske arv, og den skal fremtidssikres. Der er tale om det største og mest komplekse byggeprojekt siden bygningens tilblivelse, og det vurderes at være et af de største restaureringsprojekter af en modernistisk bygning i Danmark. Projektet er dog nødvendigt for at forlænge bygningens levetid.
Samtidig skal indretningen gøres mere tidssvarende og fleksibel, så den lever op til de krav, der stilles til en moderne arbejdsplads. Opgaverne i det samlede projekt er for den kommende Totalrådgiver både mange og meget forskelligartede. Foreløbigt har Nationalbanken opdelt projektet i tre delprojekter, som forventes udbudt i flere entrepriser: 1) Udvendige Arbejder (bl.a. udskiftning af marmor- og glasfacader), 2) Opdriftssikring (bygningen skal bl.a. opdrifts- og klimasikres), og 3) Indvendige Arbejder (som er et omfangsrigt delprojekt, hvor der skal arbejdes med en række opgaver. Bl.a., skal en del af bygningen PCB-saneres og udvalgte dækforkanter asbestsaneres, brandsikkerheden og inde- og arbejdsklimaet skal forbedres, og så skal bygningens indretning gøres mere tidssvarende). Alle opgaverne skal ske under hensyn til, at bygningen er fredet og derfor i tæt dialog med Slots- og Kulturstyrelsen, så Nationalbanken i Arne Jakobsens ånd bygger videre på de arkitektoniske principper, og også i fremtiden har en ikonisk fredet bygning – der samtidig understøtter fremtidens arbejdsplads.
Nationalbanken har med dette udbud indgået en aftale med en Totalrådgiver, der skal bistå med den relevante, alsidige og nødvendige rådgivning til brug for restaureringen og renoveringen af Nationalbankens hovedsæde. Nogle af de kommende opgaver indebærer, at den vindende Totalrådgiver tager udgangspunkt i og ansvaret for et allerede udarbejdet materiale. Andre opgaver er alene på et helt indledende plan, således at Totalrådgiveren vil skulle bistå med et analyseforberedende arbejde inden en projektering af disse arbejder kan påbegyndes. Det er derfor vigtigt, at de deltagende virksomheder orienterer sig grundigt i udbudsmaterialet, herunder i udbudsmaterialets opgavebeskrivelser, som led i deltagelsen. I øvrigt vil bl.a. byggeledelse, byggepladsdrift, sikringsrådgiver og commissioning blive udbudt som separate aftaler. Nationalbanken ønsker af hensyn til det bedst mulige resultat, at særligt byggeledelsen og totalrådgivningen er uafhængige ydelser, og derfor leveres af uafhængige aktører uden risiko for interessekonflikt.
Samarbejdet med Nationalbanken i dette store projekt forventes netop at være et samarbejde. Som led i en opstartsproces vil parterne i fællesskab skulle bygge videre på og udvikle de principper, der er beskrevet i dokumentet som samarbejde og incitamentsmodeller i udbudsmaterialet, så samarbejdet kommer til at medføre, at hele projektet gennemføres under en dialog og åbenhed til projektets bedste.
Nøglemedarbejdere skal formentlig gennem en proces omkring sikkerhedsgodkendelse, og visse opgaver kan være procesmæssigt tidskrævende at gennemføre pga. et højt sikkerhedsniveau i Nationalbanken.
Byggeprojektet forventes afsluttet i 2028, hvor Nationalbankens medarbejdere skal flytte tilbage i de opdaterede lokaler.
Selve totalrådgiveropgaven er ikke opdelt i delkontrakter. På baggrund af helheden i projektet, og det medfølgende ansvar, som Totalrådgiver påtager sig i forbindelse med udførelsen af opgaven, herunder i forhold til en række tekniske og juridiske grænseflader, vurderes, at projektet løses bedst og mest hensigtsmæssigt af samme rådgiver. En række kontrakter udbydes dog særskilt, jf. pkt. II.2.4.
Udbud af aftale om totalrådgivning i forbindelse med restaurering og renovering af Nationalbankens hovedsæde i Havnegade 5, 1093 København K
Indeholder en ansøgning om prækvalifikation flere versioner af samme dokument, vil den seneste uploadede version være den gældende.
Al kommunikation i forbindelse med udbudsproceduren, herunder spørgsmål og svar, skal ske via det elektroniske udbudssystem.
Ansøger vil blive udelukket fra deltagelse i udbudsproceduren, hvis ansøger er omfattet af de i udbudslovens §§ 135 og 136 nævnte obligatoriske udelukkelsesgrunde, medmindre ansøger har fremlagt tilstrækkelig dokumentation for, at denne er pålidelig i overensstemmelse med udbudslovens § 138.
Nationalbanken forbeholder sig retten til at begrænse antallet af tilbudsgivere efter evt. modtagelse af reviderede tilbud. Begrænsningen vil i givet fald ske på baggrund af en evaluering som beskrevet i udbudsbrevet. Alle deltagende tilbudsgivere vil få mulighed for at deltage i en forhandling. Nationalbanken forbeholder sig retten til at gennemføre flere forhandlingsrunder og/eller forhandlingsmøder, måtte det vise sig relevant eller nødvendigt.


Winner: EKJ rådgivende ingeniører as
Award value: 130862916
Number of bids: 3